
UILECTIS IN CHRISTO FRATRIBUS ET FILIIS, CAHTULO, CLERO ET POH'LO UNIVEHSO 

PACEM ET SALUTEM A DOMINO 

Ubi primum mihi rite nunciatum, singular) optimi Principis benelken- 
tia, Serenissimi Regis Ferdinandi II , quern Deus diutissime servet inco- 
lumem. ad Metropolitanam Salem! Sedem, cui Acernensis Dioecesis per- 
petua administratio conjuncta, me apud Sanctam Sedem fuisse nominatum, 
a lacrymis temperare non potui, totisque artnbus contremiscere coepi. 

A lacrymis quidem temperare non potui; etenim illico mocstissima su- 
biit imago eorum , quae mihi tarn cara relinquenda , si supremo Eccle- 
siae universalis Pastori hujusmodi translatio placuerit. Relinquenda Sponsa, 
grex relinquendus, cujus oves, ut Pastoris offlcium decet, suo compellabam 
nomine, cujus noscebam mores, ingenium, egestates, res gestas. Tot ca- 
ritatis mutuae disrumpcnda ligamina, a coeptis operibus, quorum maximo 
atflciebar amore, desistendum, et ab hac statim vcluli altera patria disce- 
dendum ; illustris linquenda Sedes, quam praestantissimi Praedecessores 
Antislites pascendam susceperunt. Insignem sane banc Episcopalem Ca- 
Ihedram mirum in modum cffecere prae caeteris Cardinalis Bessarionis 
merita ; Joannis V'iilamarino et Antonii Lombardo et Mazariensis Graffeo 
in cathedrale templum beneQcentiae pignora ; Lomellini , qui Concilio 
Tridentino inlerfuil , sapientia ; et Marci Lacara et Bartbolomaei Castelli 
sanctitatls adhuc rcdolens odor; et Ugonis Pape nunquam satis laudandum 
ecclesiasticae disciplinae flagrans jugeque studium; et Oratii La Torre pie- 

tatis el munificentiae Clara facinora, meique novissimi praedeccssoris Aloy- 
sii Scalabrini summa in pauperes liberalilas. Mihi ilaque in pastorale opus 
incumbenti , mihi qui Sacerdoluin coetns , mcique grcgis oves, cujusvis 
grades el aetatis el condilionis, diligcbam, cl vicissim diligebar, breve ad 
discedendam consliluitur tempus. Quod simulac omnibus sine ulla dubi- 
lalione innotescere poluit, animum mihi frangehant commuuia omnium 
suspiria et lacrymae el lamenlabilcs voces, ineum, si fieri potuisset, re- 
lardare cupientes discessum. 

Al non inttcior, ad tanturn leniendum dolorem solatio mihi erat prae- 
clarissima Sedes ad quam mihi transeundum. Me qnidem non latebat, sa- 
crae Salernilanae infulae quanta Pastorum praecinxerinl capita quoris tem- 
pore rebus gestis, splcndore virtutum, beneficentia, omni demum sancti- 
talis laude consplcua. Quern fugiunl nomiua nunquam satis pracdicanda 
sanctorum Anlislitum Bonosi, et Bernaidi; turn illius vcrc Apostolici Pa- 
storis Gaudiosi et Alphani, qui Lateranensi Concilio a Nicnlao II convo- 
cato adstilit, coque clarior evasil, quia hospilio Maximum excepil exsulem 
Pontificem, piusque eidetn abstersit lacrymas, et supremas exspirantis au- 
divit magnanimas voces « Justitiam dilexi, propterea morior in exsilio » ? 
Quis potcrit silcntio praelerire Matthaeum dc Porta Angelici Doctoris sancti 
Thomae amicissimum; vel Fridericutn Fregoso nobilissitnae stirpis, Ducis 
Veneliarum fratrem; aul Hicronymum Seripando Legatum Aposlolicum in 
Oecumenica Synodo Tridentina , celeberrimum theologum insignemque 
philosophum, aul Marcum Colonna, aut Marcum Cervantes; aut Marium 
Bolognini, et Archangclum Lupoli, et felicis rccordalionis ultimum prae- 
dccessorein mcum Marinum Paglia , cujus nomen in benediction* vivat 
per saecula? Haec omnia animo recensebam: quinimmo quasi e conspectu 
habebam et Populi frequenliam, cl Magistraluum splendidos coetus, et 
Sacerdotum coronam ; menle veluti conspiciens, Salernitanam mirabar ci- 
vitatcm in tarn praeclaro sinuosi littoris situ, parlim in planitie, partim 
in clivo locatam, et pulcherrimam ad maris margincm viam arboribus con- 
sitam, et nobiles domos, et templa, et Cathedralem Ecclesiam, luculen- 
tissimum Norlmannae pietatis monumentum, duoque ilia fidei et religionis 
Urmamenla, et salutis noslrae propugnacula, sancti Matlhaei apostoli, et Gre- 
gorii VII marmoreas exslructas urnas, corum ossa servantes. Quae quidem 
fateor animum quodammodo rcficiebant : quin etiam vires addebat dulcc 
dcsiderium, nempe nalale solum invisere, et loca ab ineunte aetate sem- 
per gratissima, et amicos veteres, et coeruleam tyrrheni maris undam, 
acrom, et coelum ipsum. Ad haec dolorem etiam mitigabat mirabilis re- 

rum inter Salcrnitanam, et Mazariensem Sedem connexio. Utraque enim 
snam ampliludinem et redditus, vel auctos, vel pleno jure novitcr con- 
cessos, Nortmannorum muniDcenliae debet. Sedes Salernitana templum 
tanta majeslalc decorum a Roberto Guiscardo refert acceptum, Mazarien- 
sis ab ejus fratre Rogerio Comite et templum et redditus , et Episcopa- 
tus honorem — Sedes Salernitana in proximis Lucaniae loots iuclyli Mar- 
tyris Viti ad coelcslia evolantis preliosam colit mortem; Sedes Mazarien- 
sis cidem terrain praebuil nalalem. Hinc Angelus locorum insigni Mar- 
tyri sacrorum cuslos, qui tldelium vola et preces aurco calice in coelum 
atfert, ul inde clementissimi Dei ejusdem martyris inlercessione Salerni- 
lanis et Mazariensibus responsa referat, communi ea minisierio complet ; 
tantique Prolecloris commune evadit solatium. 

Totis nihilominus artubus contremiscere coepi ; siquidem Episcopis ab 
Ecclesiis, quas semel regcndas suscepcrunt, ad alias transire, ecclesiasticis 
canonibus vetilum. Me nequaquam latebat spiritualis necessitudo conjugli; 
at c converse mihi notum erat ad Ecclesiae utilitatem necessitatemquo, non 
modo jure decrelalium, verum el antiquissimo Ecclesiae usu, Episcoporum 
translationes admissas. Id indicantq uampinrima Episcoporum transiato- 
rum excmpla. Ad rem Peiagius II : « Non mutat Sedem, qui non mutat 
mentem , idest qui non causa avariliae , aut dominationis, aut propriae 
voluntatis, vel suae deiectationis, migrat de civitate in civitatem, sed causa 
necessitatis mulatur ». 

In hoc affectuum invicem pugnantium conflictu, quasi vox de coelo, a 
cclsitudine Pontiflcalis Solii Supremi Ecclesiae Capitis, nominante Augusto 
nostro Regni utriusque Sicilian Rege Ferdinando II , Pii IX feliciter re- 
gnantis, Pastorum Principis in terris Vicarii, mihi praeter spem intonuit 
oraculum. Si per ministros suos Deus loquitur, suamque hominibus aperit 
volunlalem, silcat dolor, sileat timor, procul absit quaelibet animi dubita- 
tio! Ipsamcl evcntuum Icstinatio divinam voluntatcm baud obscure confir- 
mal; die enim decima novissimi dccembris Regia nominatione emissa, supre- 
mus universalis Ecclesiae Moderator in Cardinalium Consistorio undecim ni- 
mirum post dies me inflmum in domo Dei, Mazariensi dissoluto connubio, ad 
Sedem Salcrnitanam evexil. Quamobrem, nulla interposita mora, parendum. 

Antequam autem proficiscar, Mazarieoses, fllii jam mei in Domino caris- 
simi, suprema salutis monila accipite. Vos hortor ut in vestris precibus 
mei memoriam retineatis ; vestri memoriam me servaturum promitto ad 
ultimum vitae spatium; etsi meos cineres vobis non reliqui, corde semper 
in medio veslrum ero, et hanc benediclionem, quam nunc praesens vobis 

extremam imperlio, inde absens, quando ex littore Salernitano mare oc- 
ciduum respexero et solis occasum , earn animo ilerum ilcrumque vobis 
confirntabo. Valele, Mazariensis Dioecesis filii dileclissimi, et sub regimine 
novi Antistitis chrislianam feliciter ducite vitam, quae sit aeternau pignus 
Odissimum. 

Vcnio nunc ad vos, Salernilani el Acernenses bumanissimi fllii, quibus 
maturum meum, Deo favenle, polliceor adventum. Vos interim, qui e curvo 
littore ad mare oculos saepe con vertilis, si forte navim me transfretanlem 
e sicuiis oris conspiciatis redeunlem, votis, precibus iter mibi faustum a 
Domino auspicari non dubito. Non enim me vestra comilas latet, vel hu- 
manitas; qua mirum in modum exceliitis. Haec omnia ego sum ipse exper- 
tus, quando inter vos excipiebar hospitio, et vobiscum agebam. Id mibi 
jure persuade! vestram in me positam esse fiduciam, ut patris more mo- 
doque me amabiiiter excipiatis. Verum baec non externa tanlum esse debet 
animorum connexio, sed flrma el vera in compage caritatis, et in vin- 
culo spirilus. Tempera enim mala contra (Idem advenere: ea aelate vi- 
vimus, qua majori studio et pietate adlaborandum est, ut Sana et incor- 
rupta doctrina fldeles enutriantur, et conflrmentur. Tam longe mentium 
insanarum progressa est impietas , ut nullis fere certis flnibus contineri 
posse vidcalur. Ac nisi Servaloris nostri Dei praeclara ilia promissione ni- 
teremur, qui se stabile Ecclesiac suae fundamenlnm posuisse affirmaverit, 
ut portae inferi adversus earn nunquam praevaleant; maxime verendum , 
ne hoc tempore, tot undique hostibns obsessa, tot machinis tentata ctop- 
pugnata, concideret. Tempora ab Apostolis prophetata evenerunt, quando 
(Apoc. c. 13) draco dedit bestiae virlutem suam, et potestatem magnam... 
et admirals est universa terra post besliam... et bestia aperuit os suum 
in blaspliemias ad Deum, blaspbetnare nomen ejus, et tabernaculuin ejus, 
et eos qui in coelo habitant. Vel quando, ut Apostolorum Princeps praedi- 
cebat, « Erunt magistri mendaces, qui introducent seclas perditionis , et 
eum, qui emit eos, Dominum negent, superducentes sibi celcrem perdi- 
tionem; et multi sequentur corum luxurias, per quos via verilatis bias— 
phemabitnr ». Malum est grave Germanorum aliquot impia doctrina, quae 
rationis vires exaggerat, et vel Imminent Deum facit, vel Deum bominem: 
tanlum ntisere aberraverunt a fide, ut caeci facti sint , et manu omnia 
tentent. Sed malum est gravius, immo vero gravissimum, inimicorum te- 
merarius ausus , erroris peste vclle Italiam inflcerc ; et incredibile dictu 
est quot modis id tentare aggressi sint, omni quo fieri possit conatu, turn 
voce, turn maxime libellis conscriptis sub specie pietatis, turn vernacnlis 
ab Ecclesla vetitis sacrarum Scriplurarum interpretationibus. 

Nunc prece est opus communi, nunc omnium colligendae sunt animo- 
rura vires, nunc Spiritus Sancti amore sunt pectora inflammanda, et ejus 
viviiica vi Deo conjungenda, ut divino pignore, Spiritus promissionis sanclo 
signali, et in eadem regula credendornm in unitate fldei, et in cadem agcn- 
dorum forma et discipiina solidati recte vivatnus. Spiritus Sancti gratiam 
et ecclesiaslicae disciplinae amorem , spem maximam habeo , quando cro 
vobiscum, in me gradu majores futuros. Nam ubi vestrorum coetibus turn 
Sacerdotum, turn Laicorum, velut pater corona filiorum praecinclus, in tem- 
plo rnaximo istius splendidissimae vestrae nunc etiam meae Cathedraiis in 
genua provolutus communi prece ante aram apostoli Matthaei sacras reli- 
quias venerabor, eerie efQcacius spero tanli Apostoli mentis fore, ul Spi- 
ritus Sancti gratia efTnsiori liberalitate de coelo perfundar. Apostoio enim 
Matthaeo in symbolo Apostolorum octavus atlribuitur nrticulus: « Credo in 
Spiritum Sanctum ». Et disciplinae amoris ardor in me majori exardescet 
vi e conspectu illius calholicae Ecclesiae solis calenlissimi, Capitis supremi 
virtutibus, exsilio et animi fortitudine praeclarissimi. 

Sicut cognovistis nos ex parte quod gloria vestra snmus , sicut et vos 
nostra in die Domini nostri Jesu Christi; testem Deum invoco in animam 
meam, non quia dominer Qdei vestrae veniam ad vos; sed ut adjutor sim 
fidei vestrae; nam fide statis. 

Paucis vos hortor sanctae Cathedraiis Archiepiscopalis, et Acernensis Ca- 
thedrae senatum amplissimum, vosque etiam ex inferioribus Collegiis ca- 
nonicos. Nemo inter vos glorietur in hominibus , nec sit contentio , aut 
dissidium inter vos, aut partis studium, neque sit uilus invidiae livor, aut 
personarum acceptio, aut locorum (ego sum Pauli, ego sum Cepbae); vet 
qui urbe natus non despiciat eum inter vos qui sit civitatum vel pagorum 
Dioecesis, cum uni omnium Domino inserviamus, qui est dives in omnes 
qui invocant ilium. Caritate fratemitatis invicem diligentes , aemuiamini 
charismata meliora; aemulor enim vos Dei aemulalione. Carilas enim Chri- 
sti urget nos. Providemus bona non solum coram Deo, sed coram homi- 
nibus; deritantes hoc, ne quis vos vituperet in hac amplitudine dignita- 
tis, qua excellitis. 

Vos animarum curatores vehementer oro, Parochi, pascite gregem, qui 
in vobis est, turn sacramentis, turn sano doctrinae pabulo; et inteiligatis, 
velim, in tradendis fidei mysteriis ac vitae praeceptis, doctrinam ad au- 
dientium sensus atque intelligentiam accommodari oportere, ne parvulos 
fame perire patiamini, ut qui panem petaut. non sit qui frangat eis. Lau- 
dabile vestri Antistitis praedecessoris mei Marti Bolognini exemplum col- 

laudo, qui diebus fcsiivis in Calhedrali templo pueros doctrinam edocendi 
Seminarii alumnis onus iniposuit. — Custodite grcgem restrain omni vigi- 
lanlia, cl si extra ovile aliqua aberraverit ovis, non ferrea virga. sed liu- 
meris suspensa vestris, ad ovilis clauslra est reducenda. 

Sacerdotes ministri Domini, quotquot estis Deo dicali, magis saiagile, el 
veslram el proiimorum salutem operamini: videte ob vestram minislerium 
qualis vos d treat sanclitas : omnia munda mundis ; coinquinatis aulem 
el infldelibus nihil est mundum; sed inquinalae sunt omncs el mens et 
conscientia. 

Vos alloquor, Clerici istius inclyti Seminarii, futura germina sacerdolii, 
et Ecclesiae meae spes jucundissima. Quanto vos amore prosequar, expe- 
rientia videbitis. Audistis (orlasse quot Inbores, et quam sollicitudinem 
Mazariensi Seminario adhibui, ut quo fieri potuil, disciplina , vitae com- 
modis, studiorum praesertim ecclesiasticoruin delcclu, turn politioribus lit- 
teris, turn scientiis, nec non linguis latina, graeca et hebraica, turn gallica 
ipsum floreret. Videte, quaeso, lilioli, quos vcbementer diligo, et quos 
meant oculorum pupillam pretiosissimam appello, me nullo modo passu- 
rum, ul vos ad sacros ordines promoveamini, nisi scicntia et virtutc pol- 
lenles. Vos obtestor ut veslra animi docitilate, vestra obedientia et pietate, 
honcstato et sinceritate fldei , paterni afTectus linialis vulnus separalione 
inflictum mei quondam Seminarii Mazariensis, quod meae deliciae semper 
fuit, meique amoris in Mazariensem Dioecesim luculentum testimonium. 

Juvat etiam vos horlari, quotquot in coenobiis coelestem agitis vitam, 
confldens hoc ipsum, quia qui coepit in vos opus bonum, pcrlicict usque 
in diem Cbristi Jesu : et hoc oro, ut caritas vestra magis et magis abun- 
del in scientia, et in omni sensu; ut qui probatis potiora, saeculo renun- 
tiantes, Crucis humilitatcm amplexati, repleamini fructu justitiae per Je- 
sum Christum in gloriam et laudem Dei. 

Quid dicam vobis, Virgines in claustris Deo sacrae, virgini sponso Jesu 
Christo Deo el homlni castae exhibitae sponsae, veiut redolcntia Iilia, et 
electae myrrhae fasciculi odorem fragrantes? Castis morum exemplis, pau- 
pertate, silentii et clausurae legibus firmiter adhaerentes, vivatis oro sine 
querela, sine reprebensionc, simplices Dei flliae, Agnum quocumque ierit 
sequendo, lucentes sicut luminaria in mundo. 

Spleudidioris ordinis et inferioris Magi stratus, Optimates, et quotquot 
populo praestatis auctoritate, divitiis, generis nobilitate, vobis gratulor quia 
concreditis donis bene utimini , nempe ad thesaurizandum thesaurum in 
coelis. Hoc vos vellem sciatis, prae terrenis honoribus, Christiana dignitate 

inslgnitos magis lulgcre. An noscitis quia Chrisli fideles dc hoc mundo 
judicabunt? Nescitis quoninm angelos judicabimus? 

Poslremo ad omnes cloquinm dirigo, quolquot estis Salernitani cl Acer- 
ncnses in Christo filii, cujnsvis aelatis, condilionis el sexus, quolquot in- 
colitis Archidioecesim Salernilanam, et Kcclesiam Acernenscni. Vos oro cl 
obleslor, gloriam vestram exislimate testimonium conscientiae bonum in 
simplicitate cordis, et sincerilale Dei, et non in sapientia carnali , et in 
opcre tcncbranim. Eratis, dicam com Apostolo, aliquando tenebrae, nunc 
autem lux in Domino: ut filii lucis ambulate. Fructus autcm Incis est in 
omni bonitatc, et justilia, et verilate. Videte itaque, filii dilectissimi, quo- 
modo caute ambuletis, non quasi insipi&ntes, sed ut sapienles, redimentes 
tcmpus , quoniam dies mali sunt. Omnis sermo maius de ore vestro ne 
procedat: nolite contristare Spiritum Sanctum Dei, in quo signati estis in 
diem redemptionis. 

Nunc Sanctum Spiritum suppliciter deprecamur, ut illumine! sensus et 
corda nostra : et coelcslium donorum aspersione rogamus roboret cor cl 
mcnlcm nostri supremi tolius Eeclesine moderatoris Pontillcis Maximi Pii IX 
feliciter regnantis. Eundem Divinum Spiritum rogamus gratiarum bcnc- 
llccntia impleat animum Augusli nostri Ferdinand! 1! utriusque Siciliae Re- 
gni Regis, ut Regni gubernacula prospcro semper dirigat cursu, et ab ho- 
st ibus locator; et nostrac Augustae Marine Theresiae, et ejtis sobolis, et 
Regalis Familiae, ut faustos semper exigant annus. 

Orate etiam pro me, ut ofDcium Praesulis vestri impleam; et pro vohis 
ipsis orate, ut meis obsequamini dictis, et pastorali auctoritati docilcs sitis, 
donee occurramus omnes in nnitatem fidei, et agnitionis Filii Dei, in viros 
perfectos, in mensuram aetatis plenitudinis Christi, et sistamus, Deo lar- 
gienle, ante gloriosissimum Beatissimae Virginis Marine in coelum assum- 
ptae thronum, una cum Mallhaeo a|iostolo patrono et prolcclore nostro, et 
sanctis martyribus salernitanis Anto, Fortunnto et Cajo; ante ilium thronum, 
in quo, Salernitani , et vos praesertim , Acernenses , in tcmplo maximo, 
per fidem in cnigmate speculamini Dei Matrem, sub titulo Virginis Assum- 
ptae Acernensis, quo Cathcdralis Ecclesia insignitur. Amoris mei signa- 
culum, et saiutis aetcrnac vestrae a me vehementer optalae pignus, sit be- 
ucdictio , quam vobis impertio , et mea ad Dcum ellusa dcprecatio , ut 
super tos veluti ros desccndat bcnedictio Dei Omnipotentis Patris, et Filii, 
et Spiritus Sancti. Amen. 

Datum Mazarae die duodecimo Januarii anno MDCCCLVI1I. 

